LidanRubinov/Halacha-QA huggingface dataset:
שאלה: היטהרות לאחר לידה: ילדתי לפני כחמישה שבועות. כשלושה שבועות וחצי לאחר הלידה "הצלחתי" לעשות הפסק. הבעיה היא שסה"כ כבר עשיתי 5 הפסקים "מוצלחים". רק היום חשבתי שבעצם כדאי לשאול. האם יתכן אסרתי את עצמי ללא צורך? אם אין סיכוי להחשיב את אחד ההפסקים הקודמים, מה עליי לעשות להבא? פשוט לשלוח את העדים)?
תשובה: הכי פשוט להתיעץ מיד בטלפון עם יועצת הלכה. להלן קישור לאתר של  נשמת  כמו כן לאתר של  מקוהנט, רשימה של בודקות טהרה כולל כתובת וטלפון. בהצלחה!
שאלה: קיום קביעות רבותנו: אשמח לדעת היכן בתורה מצווה לקיים את מה שיקבעו קבעו רבותנו. כלומר היכן התורה נותנת תוקף ומחייבת לביצוע הלכות אשר קבעו רבותנו חזל כמו מצוות הרשומות בה.
תשובה: הנושא כבר נידון - להלן קישור לתשובות שנתנו לכך
שאלה: כהן - גויה בת לאב יהודי: אני כהן. אני וחברתי יוצאים כבר מספר חודשים. הקשר שלנו הולך ומתפתח. וכאן מתאוררת שאלה. היא איננה יהודיה. אביה יהודי ואמה לא. היא מעוניינת להתגייר. האם מותר לכהן להינשא לבחורה שאביה יהודי ואמא לא?
תשובה: גיור לא יעזור. לכהן אסור להתחתן גם עם גיורת. ועיין באריכות, דברים של הרב יובל שרלו
שאלה: רווקות ובדידות: לכבוד הרב אשאל לגבי אמונה ודרך עבודה נכונה אני נמצא בתהליך של תשובה הרבה שנים בא מבית דתי כיום אני בן 45 עדין רווק ואני ממש מרגיש מיואש מכל המצב הרוחני שלי כי הגעתי למצב שאני לא יודע אם הדרך נכונה לא מצאתי מקום אחד בכפר סבא שיכול להתאים לי כל המקומות שאני הלכתי לא הרגשתי אהבה הרגשתי ניקור ריחוק וזה מרחיק אותי השאלה שלי האם הדרך היא נכונה ואיך עליי לחזק את עצמי בדרך או לעזוב לגמרי כי בתפילות אני מרגיש חיבור מיוחד אל הבורא אבל אין לי רב ולא מכיר שום רב שיכול לכוון אותי אשמח לקבל כיוון והדרכה מעשית
תשובה: דבריך נוגעים ללבי. מאחורי הספקות האמוניים אני שומע כאב נורא של בדידות. הבדידות היא מצב קשה ביותר, מדכא ומייאש. אני מסכים אתך לחלוטין שהחברה בכלל, והחברה הדתית בפרט לא רגישה לבודדים. ארועים לאנשים מבוגרים בנויים בעקר במתכונת זוגית, אנחנו לא מודעים לקושי של הבודדים גם כאשר הם מבקשים להיות שותפים פשוטים בקהילה. העצה הבדוקה שאני יכול לתת לך - להצטרף למסגרות שונות של לימוד. שעורי תורה בשעות שונות של היום, בכל מני מסגרות. זה מקום שאליו אנשים לא באים עם בת זוג, כך אתה נמצא שם כשווה בין שווים ויש לך איזו קבוצה שאתה משתייך אליה. אבל פתרון אמיתי ושלם לבעיה שלך צריך להיות פתרון אישי. להכיר באופן מדויק מה קשה לך ולחפש את הפתרונות הנכונים עבורך. אני מבקש שלא תפגע ממני. אינני מאשים אותך בבדידות שלך אבל מכיוון שהיא קיימת - עדיף להתמודד אתה בדרך הכי עמוקה ושורשית. לשם כך צריך סיוע מקצועי: מאמן מקצועי, פסיכולוג, עובד סוציאלי. עיין בקישורים להלן בכל ליבי אני מאחל לך הצלחה!
שאלה: ילדים בשיר הכבוד: כבוד הרב האם יש בהלכה התייחסות לכך שכאשר ילד שר בבית הכנסת את שיר הכבוד ("אנעים זמירות") ראוי שיהיה זה ילד בעל קול ערב, או משהו דומה לזה? אבקש להדגיש כי שאלתי נוגעת דווקא לתכונות המוסיקליות של הילד. יעקוב
תשובה: הרב דוד לאו בתשובה שלו  כותב על שיתוף ילדים: ".זה יתן להם הרגשה טובה ורצון ליטול חלק בתפילות בית הכנסת". מכאן שאין ענין להקפיד על המנגינה, ודאי לא על איכות הקול של הילד. צריכים להיות גמישים וידידותיים עם הילד כדי לאפשר לו כאמור להרגיש טוב ולהשתתף בתפילות בית הכנסת (בענין המילים חייבים כמובן להקפיד שלא יאמרו דברי תפלים). עיין
שאלה: קיום קביעות רבותנו: ב"ה ראשית, על ההסבר למקורות בדבר מתן תוקף לדברי רבותנו. דברים יז ח. והסבר מפורט גם כאן ברצוני לשאול בדבר הנאמר בפרק: אין ספק שהתורה מצווה לשמוע בפי הכהנים והשופט אשר יהיו באותו זמן אבל עם זאת נוסף במשפט לפניו ומודגש אחריו נתון נוסף: וקמת ועלית אל המקום אשר יבחר השם אלקיך. ועשית על פי הדבר. מן המקום ההוא אשר יבחר השם. מאז חרבן הבית הרבה מצוות שהיינו יכולים לקיים אנחנו כבר לא יכולים לקיימם בנוסף מאותה תקופה ועד היום ניתן לראות שעל כל הלכה ישנם כמה דרכים שונות (ולפעמים באופן מהותי) לביצוע, אם בכלל, וזאת מפי גאונים גדולים בתקופות שונות או באותה תקופה. זה מחזיר אותי לתורה המצווה להגיע "אל השפט אשר יהיה בימים ההם" - השופט ולא השופטים אך מנגד הכהנים ולא הכהן כלומר ברור כי במקום אשר יבחר השם יכהן שופט אחד או לפחות הוא זה שיקבע. כלומר ישנם כאן שתי סוגיות: עניין המקום שמאז חורבן הבית לא קיים ועניין ריבוי הדעות וההלכות מפוסק לפוסק לאחר חורבן הבית. השאלה ברורה (האם עניין זה פוסל את פסיקות רבותנו אשר אינן בעלות תוקף בתורה או במשנה?), למרות שזאת שאלה גדולה אשמח מאוד אם תשיב. ו
תשובה: צריך לעשות סדר בדברים: יש שאלה אחת - מה הסמכות של חכמים  להוסיף  מצוות: אנחנו נוטלים ידיים לפני אכילת לחם. זה לא כתוב בתורה. ולמרות זאת אנחנו מברכים: "אשר קדשנו במצוותיו וצוונו על נטילת ידיים". כך גם הדלקת נרות שבת, קריאת מגילת אסתר, הדלקת נרות חנוכה, הרי הדברים לא כתובים בתנ"ך, אם כך -  היכן צוונו? המאמר שאתה מצטט מאתר  דעת  עוסק בשאלה הזאת. כאן אתה שואל שאלה שונה לגמרי. השאלה שלך כאן לא קשורה למצוות דרבנן אלא לכל התורה כולה: כולנו מכירים את התופעה שבכל ענין הלכתי יש מחלוקת. הדבר מוכר מימי ח במשנה ובגמרא. המחלוקת מחייבת הכרעה - כמו מי עלינו לנהוג? התורה נתנה לכך מענה בדמות  בית הדין הגדול בירושלים  שמכריע כל מחלוקת ופוסק הלכה אחת אחידה לכלל ישראל. אתה בצדק עומד על כך שמאז חורבן הבית, הפתרון שהתורה נותנת איננו מעשי. אין בית דין גדול שיושב בירושלים ולכן המחלוקות לא מוכרעות. ח בימיהם, פתרו את המחלוקות שהיו אצלם, דוגמא מפורסמת אלו המחלוקות בין בית הלל ובית שמאי שהוכרעו בקביעה שהלכה כבית הלל (מלבד דברים מועטים שהוכרעו כבתי שמאי). אכן, מאז ימי ח קשה לפתור את המחלוקות והן נמשכות עד ימינו. אחת התוצאות הידועות של הענין היא ההבדלים ההלכתיים בין אשכנזים וספרדים. דוגמה בולטת: אכילת קטניות בפסח. לעת עתה (עד שנזכה להקמת בית דין גדול בי-ם) זו המציאות שלנו. יש בכך קשיים ויש בכך גם גיוון מענין. המציאות הזאת מתבטאת גם בשאלות אקטואליות כמו שרות לאומי לבנות, גיוס בנים לצבא, שמירת שמיטה במדינה, תרומת איברים וכיו"ב.
שאלה: שמירת שבת: רציתי לשאול משהו בקשר לשמירת שבת. למה לנסוע,לראות טלווזיה,להיות במחשב,לדבר בפלאפון,להדליק אור וכו נחשב לחילול שבת?פעם לא היו את כול הדברים האלו.אז מי החליט שלעשות את כול הדברים הללו זה נקרא לחלל שבת?
תשובה: לשמירת שבת יש כללים ברורים: שלושים ותשע עקרונות של הדברים האסורים בשבת (קוראים לזה:  ל"ט אבות מלאכה ). כאשר יש דברים חדשים, כמו נסיעה במכונית או הדלקת אור - החכמים בודקים מה קורה בדיוק בשעה שמכונית נוסעת   פעולת המנוע, ההילוכים, החשמל של המכונית וכד, כך גם בודקים מה בדיוק מתרחש כאשר מדליקים אור   נסגר מעגל חשמלי, במנורה נוצר אור. החכמים בוחנים עד כמה הפעולות הללו שייכות ל- שלושים ותשע אבות מלאכה  ובהתאם לכך מחליטים מה מותר ומה אסור. מותר למשל, להשתמש במקרר בשבת, מותר להזיז מאוורר פועל בשבת. אנחנו נעזרים במכשירים מיוחדים לשבת כמו  שעון שבת  או פלטה ומיחם מים לשבת. ההגדרות ההלכתיות מורכבות (מלבד  אבות מלאכה  יש גם  תולדות ) לכן יש דברים שאסורים לכולם אבל מותרים בתנאים מיוחדים כגון לאנשי ביטחון או לבתי חולים וכד
שאלה: מזוזות כחלק מתכולת דירה: קנינו תכולת דירה של שוכר א שתשרת אותנו כשנכנס לאותה דירה כשוכר ב. קנינו את התכולה ללא פירוט חפצים, כלים, רהיטים וכיו"ב, ושילמנו עליה מראש את הסכום שביקש המוכר על כל תכולת הדירה. כעבור זמן, בבואנו להכנס לדירה הנ"ל ביקש שוכר א שבתום זמן ההשכרה שנחזיר לו את המזוזות. שאלתי: האם אין המזוזות נכללות בקניית התכולה? הדירה אינה בארץ ולא הושכרה לשוכר ג - יהודי אודה לכם אם תוכלו לציין מראי מקום לתשובתכם. י.
תשובה: וברכת ד  מזוזה איננה מתכולת הבית, אמנם לא הבנתי של מי המזוזות, אבל לעניין חושן משפט נראה שאין המזוזה חלק מהתכולה (שאלו דברים ניידי), אלא חלק מהבית. שבוע טוב יהודה הלוי עמיחי מכון התורה והארץ כפר דרום אשקלון
שאלה: בצל בסומאק: מה דינו של בצל חתוך פרוס שתובל במעט סומאק ורוצים לשומרו במקרר לשימוש למחרת היום. האם מותר?
תשובה: עיין בכף החיים יור"ד קט"ז ס"ק צ"ב  - חמשה דברים העושה אותם מתחייב בנפשו ודמו בראשו האוכל מום קלוף ובצל קלוף וביצה קלופה והשותה משקין מזוגין שעבר עליהן הלילה (אכולהו קאי אשום ובצל ומשקין. רש י) והלן בביה ק והנופל צפרניו וזורקן לרה ר והמקיז דם ומשמש מימתו. האוכל שום קלוף וכו  אע ג דמנחי.בסילתא ומציירי וחתימי ר ר שורה עליהן. ולא אמרן דלא שייר בהן עיקרן או קליפתן אבל שייר בהן עיקרן או קליפתן לית לן בה. והשותה משקין מזוגין שעבר עליהן הלילה והוא שלנו בכלי מתכות וכלי נתר ככלי מתכות.דמו. נדה י ז ע א. והא דאין אנו נזהרין בזה שכמה.פעמים אנו עושין זלאפ ה. של ירקות או של קשואין וכותשין שום ומניחין בה ועובר עליהן הלילה וכן כובשין ירקות ומניחין בהן ראשי שומין קלופים ותשאר כמה חדשים י ל כיון שאינם מונחים לבדם אלא מעורבין עם חומץ וירקות לית לן בה. ועוד י ל שסמכו בזה על רש ל שכתב ביש ש פכ ה סי  י ב שכל מה שהזהירו משוס ר ר כולם לא שכיחי האידנא כמו זוגות וכו  יעו ש. זב צ או  ס א. וע ע בשו ת יביע אומר ח ב (חיו ד סי ) נראה ממה שכתב כף החיים שנתינת תבלין סומאק מספיק להתיר את הבצל
שאלה: איך מעשרים?: שבוע טוב יש לנו עץ מנגו בגינה שהתחיל השבוע "להנשיר" הרבה ממנו בשלים ומוכנים לאכילה. אף פעם לא עשינו מעשר, זה לא כל כך מדבר אל המשפחה שלי, אז חשבתי שאני אתחיל לעשות השנה. הבעיה היא שבני משפחתי כבר אכלו שניים מהם. האם זה מאוחר מדי? איך אפשר להפריש? ומה בעצם צריך לעשות? חיפשתי מידע ברחבי האינטרנט וזה נראה לי מאוד מסובך. אשמח לדעת אם יש דרך פשוטה יותר להסביר.
תשובה: הבעיה שצריך מטבע כדי לחלל את המעשר שני וזה מסבך את העניין. פנה לאתר של מכון התורה והארץ ותבקש לעשות מנוי על מטבע לצורך הפרשת מעשר שני ונטע רבעי. אחרי שתעשה את המנוי ותקבל את הנוסח להפרשה במייל או בפקס- עליך להפריש קצת יותר ממאית מכמות הפירות שקטפת, ולומר את הנוסח  הנוסח על חילול מעשר שני על מטבע
שאלה: ניתוק נכדים מסבא וסבתא חילוניים: כלתי חזרה בתשובה והיא היום חרדית מאוד קיצונית. בננו משתף איתה פעולה ככל שיכול (שבת, חינוך הילדים, ברכות וכו ) אבל אינו דתי בינתיים. בייעוץ עם הרב שלה כלתי מונעת מאיתנו בשנתיים האחרונות לפגוש את הנכדים אצלם או אצלנו והיא כנראה מפחדת שהם יושפעו מאיתנו לחילוניות למרות שהם מאוד אוהבים אותנו ומתגעגעים אלינו, ולמרות שאין לנו שום כוונה לשנות את חינוכם. להיפך - אנחנו מזכירים להם לברך ולהתפלל לפי הצורך (למשל כשהאם נאלצה להעדר מהבית). גם בברית האחרונה הרב החליט שהוא יהיה הסנדק ולא הסב שאינו דתי. גם טבלתי חלק מכלי האוכל אצלנו כדי שיוכלו לאכול בהם אם יבואו לבקר, אבל הרב שלה מונע כל אפשרות מפגש. גם עם ההורים שלה (שגם הם חילוניים) היא נוהגת באופן דומה ומונעת מהם להפגש עם הנכדים אלא אם כן היא זקוקה להם לשמור על הילדים כשהיא יוצאת.מה ניתן לעשות? כשאני מזכירה כיבוד אב ואם היא אומרת שיותר חשוב לכבד את הרב כי הוא נציג הקב"ה עלי אדמות.
תשובה: אני מבין מאוד את הצער והמצוקה שלכם. הטיעון אודות מצוות  כיבוד הורים  לא מתאים לכאן. אבל זה לא מצדיק את הניתוק מהנכדים שהאישה כופה עליכם. בכל מקרה צריך להמנע מעימותים ולנסות להתקדם בדרכי נועם. אני תמיד נגד פעולה כוחנית, במקרה שלכם זה גם לא משתלם מפני שהכוח ( הנכדים) נמצא בידי הכלה שלכם. מתוך דבריך נראה שהמפתח הוא הרב של האישה. אני מציע לתאם (יחד עם ההורים של הכלה) פגישה עם הרב. תשתפו אותו בכנות, בכאב ובייסורים שלכם, תבטאו כלפיו עד כמה אתם נפגעים במצב הזה. תאמרו לרב שאין לכם שום כוונה להתערב בחינוך הילדים, אם חשוב לרב אתם מוכנים שהפגישה תהיה בביתם ולא בביתכם, אתם תופיעו בלבוש צנוע וכד  אני מקוה שבמפגש כזה תוכלו להגיע לפתרון רצוי.
שאלה: טהרה: האם לאחר התקנת התקן מירנה יש לשמור טהרה כהלכתה? אציין שאחרי ההתקנה היה דימום קל במשך יומיים האם צריכה לספור נקיים ולאחר מכן טבילה? אודה על תשובה בהקדם
תשובה: אם הייתה הרגשה אז צריך לספור נקיים כרגיל, אם זה היה כתם יש לראות מה גודלו. כדאי לקרוא בהרחבה באתר פועה על קשיי ההסתגלות למירנה.
שאלה: מזוזות לבית חדש: מעבר דירה- אם עוברים לבית חדש, האם ניתן לקחת את המזוזות מהבית הקודם ולהעבירם לבית החדש או שצריך לקנות מזוזות חדשות? האם צריך מניין כאשר קובעים מזוזה בכניסה לבית? האם צריך לברך על כל קביעת מזוזה בכל חדר וחדר?
תשובה: להעביר מזוזה: לטענת מרבית הפוסקים, כמו שמותר לעקור מזוזה בעת בדיקת תקינותה, כך גם ניתן גם לעקור אותה על מנת למקם אותה מחדש. מניין: אין צורך במנין ברכה על מזוזה בכל חדר: בנושא זה הדעות חלוקות. המחמירים ביותר יטענו כי יש לברך על כל מזוזה בנפרד, אך הדעה הרווחת הפוכה, ורבים מברכים על אחת, ומתקינים את שאר המזוזות ללא ברכה. אם אדם החליט לברך על מזוזה אחת, נהוג לעשות זאת על מזוזת דלת הכניסה. התשובות מתוך -
שאלה: פירושים: התחלתי לחזור בתשובה וללמוד תורה אבל נתקלתי במשהו שלא הבנתי.התחלתי עכשיו ספר בראשית וראיתי שבתרגום רש"י ובתרגומים אחרים יש אותיות קטנות מאוד יותר קטנות מאותיות הפסוקים.הם מופיעות בין המשפטים ונראות לא קשורות, לדוגמא : בספר בראשית פרק א פסוק א בפירוש רש"י יש "אמר רבי יצחק :צריך להתחיל -א- את התורה אלא מהחודש." כבוד הרב מה קשור ה-א- אחרי להתחיל? מראש
תשובה: האותיות הם סימן להערות, במקום לכתוב כמקובל היום הערה 1,2,3 היה מקובל אז לסמן את מספרי ההערות באותיות. זו הפניה לפירוש שמפרש את רש"י "שפתי חכמים" או "עיקר שפתי חכמים".
שאלה: כניסה לאזכרה של סבא שלי: עברתי בשנה האחרונה 2 הפלות ואתמול גיליתי שאני בהריון, כיוון שהנושא רגיש במשפחה, חוץ מבעלי אף אחד עדיין לא יודע ואני מחכה לעבור את השלב המסוכן יותר עקב ההיסטוריה אבל יש לי מחר אזכרה לסבא שלי. כיוון שאף אחד מבני משפחתי לא יודע על ההריון ואינני יכולה להתחמק, האם זה עד כדי כך מסוכן שאכנס? אני ממש לא רוצה לעשות מה שאסור אבל אני ממש בדילמה, אם אכנס רק עד היכל ההספדים ולא אמשיך לקבר האם זה ר? אנא תשובה דחוף!!!
תשובה: בקהילות רבות נהגו שגם אישה במחזור לא נכנסת לבית קברות - את יכולה לשקר ולומר שאת במחזור. השקר הזה מותר מפני שהוא נעשה כדי לשמור על צניעות הפרט.
שאלה: אבטחה בשבת: לאחרונה התחלתי לעבוד באבטחה בקריית הממשלה (משרדי ממשלה ושרים.). העבודה שם היא גם בשבתות. בשלב זה אני לא עובד בשבת, אך יכול להיות מצב שבו אני אתבקש לעשות משמרת שבת. בשבת המאבטח נשאר בחדר הבקרה בבניין עם מוקדן ואין כמעט צורך לעשות כלום אך לפי מה שסיפרו לי יש בכל זאת 2 בעיות: 1. במהלך משמרת על המאבטח לבצע מדיי פעם סריקות בבניין שבהן הוא אמור להשתמש ב"סיורית" מכשיר קטן שמצמידים אותו לנק מסוימות בקיר והוא "רושם" בזיכרון שלו שהיית שם. 2. במהלך חילוף שמתבצע בשבת המאבטח שמגיע מתקשר למאבטח מוקדן ע"מ שיצאו לפתוח לו את הדלת. פתיחת הדלת כרוכה בפתיחה ממוחשבת ע"י המוקדן. כיצד עלי לנהוג במקרים אלו?
תשובה: יש פער גדול בין הבטחת מבנים בשבת ובין הבטחת אנשים. כאשר מדובר בהבטחת אנשים יכולים לצרף לשיקולים ההלכתיים צד של פיקוח נפש שמאפשר הקלות. אבל כאשר מדובר בהבטחת מבנים (ריקים מאנשים) אין מקום לשיקולים של פיקוח נפש ואין היתרים לפעולות של חילול שבת. במיוחד כשיש לכל הצרכים הללו פתרונות פשוטים שאין בהם חילול שבת - אלא שהאחראים על השמירה לא מעוניינים להשקיע בפתרונות כאלה. לכן אני מציע לך שני פתרונות מעשיים: 1. לתאם מראש שגם כשאתה שומר בשבת לא דורשים ממך לבצע פעולות שיש בהם חילול שבת (אם אחרים עושים, זה כבר לא אחריותך). 2. לבקש לעבור לתפקיד של הבטחת אישים ואז יהיה מקום לבצע גם פעולות שיש בהם חילול שבת משום פיקוח נפש (גם בכך צריך כמובן להתיעץ עם רב בכל ענין וענין).
שאלה: האם יש אוכל טבעוני לא כשר?: האם יש אוכל טבעוני לא כשר?
תשובה: במקום ללא השגחה, אין סיכוי שהאוכל יהיה כשר. הנימוקים להלן: 1. תולעים בשפע. בישול צמחוני עשיר בעשבי טיבול, ודאי במתכון שיש בו תרד, כרובית וכד. ובכלל בפירות וירקות אורגניים יש יותר תולעים בגלל שלא עושים בהם שימוש בחומרי הדברה. 2. בכל הפירות יש חשש ערלה. 3. בירקות יש חשש טבל (לא הופרשו תרומות ומעשרות). 4. אפשר שבשלו שם בשבת, ואז כל הכלים לא כשרים. 5. כל תוספת יין שאינו כשר למתכון - יש בו איסור סתם יינם.
שאלה: מקווה: הרב! רציתי לשאול לגבי טבילה במקווה. (אני נשואה 5 חודשים) לפני הטבילה הראשונה הורדתי שיערות בידיים לכבוד החתונה וטבלתי כך. אם אני לא טועה גם לפני הטבילה הבאה הורדתי שיערות. מאז אני לא מורידה (הורדתי רק לפני החתונה וכמה פעמים לפני שהייתי נשואה אך זה גורם לכאב וכו אז הפסקתי) שמעתי שאם משנים משהו לטבילה אז צריך לשאול רב. כרגע אני לא מורידה שיערות בידיים וגם אין לי כוונה. האם זה ר? למרות שטבלתי בהתחלה בלי שיערות בידיים? סתם כדי לדעת. הרי אני לא מתכוונת להוריד שיערות בכל מקרה. ודבר נוסף הורדת חלק מהשיערות באזור המפשעה גורם לי כאב רב ופצעים בעור. האם מותר לי לגזור מעט למרות שבטבילות הראשונות הייתי מורידה יותר שיערות. כנ"ל לגבי הרגליים. האם זה ר שיהיו לי קצת שיערות? כי הדבר מזיק לי לעור. גילוח מחזק את השורשים של השיער והשיער צומח עבה ושחור יותר ושעווה מוציאה לי וורידים. בקיצור זה מזיק לי. החלטתי שאני לא מתכוונת להשתגע מזה ורציתי לשאול האם זה ר שהרגליים שלי לא יהיו חלקות לגמרי ואוריד רק חלק מהשערות (מהברכיים ומעלה)
תשובה: וברכת ד  בימינו שהנשים הספרדיות נוהגות כאשכנזיות ואינן מסירות שער ערווה, אין חובה על נשים ספרדיות להוריד, אבל חובה לרחוץ ולנקות היטב שלא יהיו דבוקים וקשרים (כשער הראש). וכך הכריעו הגר"ש משאש זצ"ל והגרע"י שליט"א. לגבי שער ידים ורגלים, עליך להוריד כפי שהורדת תמיד, כל מקום גלוי יש בו הקפדה, מקום שאינו גלוי אין בו הקפדה. וכל מקום שאין מקפידים עליו אין צורך להורידו. שבוע טוב יהודה הלוי עמיחי מכון התורה והארץ כפר דרום אשקלון
שאלה: התרת נדר ללא תלות במשהו: ערב טוב, יש לי חבר שבעבר עקב מקרה שקרה לו משתיית אלכוהול רבה ומופרזת נדר נדר שלא ישתה עוד אלכוהול שוב. כמו שהסברתי הוא לא אמר שאם ויקרה משהו הוא לא ישתה אלא פשוט לא לשתות ואמר זאת לעצמו בקול ליד חבר אחד. השאלה היא מה עליו לעשות כעת אם הוא רוצה לשתות מעט ממשקה חריף? לגבי הנדר איך שלא ייחשב לו ולא יעבור עליו
תשובה: הנדר הוא נדר לכל דבר. במקרה הזה, נראה שהנדר הוא הדבר הנכון עבור החבר שלך. החבר שלך נדר כדי לשמור על עצמו מצרות. כדאי לך לתמוך בנדר ולא לחפש דרכים להתירו. מפני שמי שיש לו נטיה לשתיה מופרזת - עדיף שלא ישתה בכלל. יש אפשרות להתיר נדר, אבל נראה לי שבמקרה הזה עדיף לשמור על הנדר מפני שהנדר הזה שומר על החבר שלך. אם בכל זאת אתם מבקשים התרה צריך לפנות אל רב (בבית הכנסת או במקום אחר שאתם מכירים) הרב יכול לעשות התרת נדרים. עייני
שאלה: טהרה: לכל באי הפורום. נתחיל בהבהרה -אני חילונית כמעט לגמרי לכן עולם התוכן מאוד רחוק לי. אבל עלתה לי בראש שאלה שאשמח לקבל עליה תשובה. אני עתידה להתחתן אם הכל ילך ר כמובן:) ב5.12. אני יודעת שאסור להינשא בנידה. ושיש כדורים שאמורים לווסת את זה. אבל אם את קובעת תאריך בו את לא אמורה להיות בנידה, ואת לא יכולה לקחת כדור לדחיית מחזור.מה את עושה באם אם את מקבלת מחזור ביום בחתונה צמוד ליום החתונה המקווה? שמעתי מישהי שאמרה שאז מבטלים את החתונה-ולי זה נשמע הזוי ולא הגיוני אז החלטתי לבדוק. אשמח לקבל תשובה.:)
תשובה: ב"ה, במקרה כזה לא דוחים את החתונה, אלא מתחתנים בזמן וזה נקרא חופת נידה, לאחר החתונה עדיין אסורים עד הטבילה, זה מצב מאוד קשה אבל גם נדיר, זה קרה ועברו את זה ב דני ארגמן
שאלה: הרב של עמלק: עברו מספר שבועות מאז הבחירות לרבנות הראשית ומאז אנני יכול להירגע מדבריו של ראש ישיבה חשובה שהטיל דופי בכל אנשי הכיפות הסרוגות הוא כינה אותנו לא פחות מאשר עמלק. לא ציפתי מרב להתנהגות כזו. המשיך והבטיח גיהנום לבוחרי הבית היהודי וכינה אותנו "לא יהודים". למה??אני במשבר עמוק מהרבנים ומראשי הישיבות. ומהאמונה בגאולה.נו. באמת ככה המשיח יבא?ככה השם רוצה?ככה הוא יגאלנו??ככה יבנה המקדש?? אנא הרב עזור לי.
תשובה: אכן גדול הכאב והשבר. אין ספק שדברים אלו מוטב להם ולנו שלא היו נאמרים. כואב שבעתיים שנאמרו דווקא בימי "בין המיצרים". ימים שנחרב לנו הבית בגלל שינאת חינם. ואולי דווקא בכך ניתן לראות את סימני הגאולה,"שהאמת תהה נעדרת" ועוד יותר כפי שאמר הגאון מווילנה בספרו "קול התור" שהשטן מסמא את עניהם ומטעה את גדולי ישראל.אז אני רואה את החצי החיובי. דברים אלו הם פשוט אובדן דרך המעדים על פחד מפני האמת. (הפחד מפני עולם התורה הפורח של בני הכיפות הסרוגות,העמידה החזקה על קיום המצוות בצבא ובחיים האזרחיים ההצלחה של שילוב תורה ועבודה. המידות ורמת המוסר הגבוהה הנמצאת בישיבות ובאולפנות. כל אלה יחד בעצם מערערים את האידיאולוגיה הנבובה של היהדות הספרדית החרדית המנסה ללכת בעקבות היהדות החרדית הליטאית.) אין לי מלים להוקיע את התנהגות זו מלבד מאמר ח אודות : עשרים וארבע אלף תלמדי רבי עקיבה שמתו. בגלל "שלא נהגו כבוד זה בזה." השם לא רצה את התורה שלהם וגם זכות רבם וזכות לימוד התורה לא עמד להם. כנראה שהתורה שלהם היתה פחות חשובה להשם,מעצם התנהגותם החברתית זה כלפי זה."לא נהגו כבוד זה בזה". לא מדובר חלילה שהשוו זה את זה לעמלק,אלא פשוט לא נהגו כבוד. ועל זה אנו מתאבלים דורות, כי תורה בלי כבוד זה לזה היא כגוף בלא נשמה,שהמוות טוב ממנה. אני מקווה שיחזרו בהם כל מי ששתק ולא מחה על הדברים הללו. וכמובן ראש הישיבה יודיע ברבים כי טעה והטעה וילמד סנגוריה גדולה על ישראל מקיימי המצוות וגם מי שאינם, לומדי התורה ועובדי האדמה. אני מניח כי עולם התורה חרדי נמצא באמת במשבר זהות עמוק. אין בו התיחסות הילכתית לצבא ולמדינה לחברה החילונית,לחברה הדתית,למדע ולטכנולוגיה המתחדשת ואפילו לא לתורת הארץ. כמו לשאלת לימוד תורה על ידי מי שאינם מקיימי מצוות. משיח וגאולה, בנית בית במקדש, ושאלת הקרבת הקורבנות. במקום לאהוב לכבד וללמד ברח הציבור החרדי מהתמודדויות קשות אלה ובעצם ברח מ- "התורה הגואלת", ובחר בהתקפות נבובות שלא מוסיפות כבוד לו וליהדות.חבל.
שאלה: מכסה לתפילין: אם מוצאים את המכסה הפלסתיק (ששמים מעל לבתים) לתפילין בערימת הפקר, וסביר שהשתמשו בהם לתפילין של רש"י, האם העובדה שהיו בהפקר מתירה את שימושם לתפילין של רבינו ת"ם? (בינתיים זה יושב אצלינו על המדף והקטן אוהב ל"הניח" אותם.)
תשובה: לך, תעיינו במשנה ברורה על שו"ע סימן לד סעיף ד. שם מפורש שאין להחליף את כיס התפילין מהאחד לשני. במקרה שלכם - לפי הכלל שהולכים אחר הרוב - המכסה שימש לתפילין של רש"י ולכן אין לכסות בו את התפילין של ר"ת. ותזכו למצוות דוד לוי לבירור נוסף 098987548 הערה לפי המשנה ברורה הנ"ל נראה שלא נכון לתת אותם לילד קטן שאינו מבין בקדושה לשחק בו
שאלה: מפלגת הבית היהודי: לאחרונה יש זלזול ברבנים נורא מחפיר. בנט, שמכנה את עצמו דתי לאומי, אולם בוגד בכל ערך כזה ודומה לו, ומצפצף על הרבנים ללא לאות, ורק בשעת בחירות שהוא יודע שמה שמוסיף לו כמה מנדטים הוא פונה אליהם, ואח"כ נוטשם. מצד אחד יש לרבנים הנאה ממעשיו, שהרי הם מקבלים יותר מנדטים, ומצד שני הם מתבזים על ידו במשך שלושת השנים בהם בנט מצפצף, ומבזה אותם. דוגמא קלאסית לזה מצינו בבחירות לרב ראשי האחרונות, שלא שמע לרבנים וגרם להפסד צורם. האם יש חובה בשל כך להצביע לבית היהודי, שכבר לא נשמעת להוראת הרבנים, או שעדיין אסור לנטוש את המפלגה שלנו וצריך לחזק אותה?
תשובה: אני לא מסכים עם תיאור המציאות. בנט אמר במפורש לפני הבחירות שהם יתייעצו עם הרבנים אך הם יחליטו ולא הרבנים. לדעתי הוא לא ביזה שום רב. מכל מקום איני מכיר סעיף בשלחן ערוך שעל פיו אוכל לפסוק שיש חובה להצביע לבית היהודי.(גילוי נאות אני גם התפקדתי וגם הצבעתי לבית היהודי)
שאלה: חרקים שעברו טחינה: אני נוהג לשתות מיץ עשב חיטה, הנעשה כידוע ע"י סחיטה של עשב חיטה. האם מותר לכתחילה להשתמש לשם כך בעשבים בלתי מפוקחים מפני חרקים, על דעת כן שהחרקים שבודאי נמצאים שם יעברו טחינה? או שהיתר חרקים לאחר טחינה הוא רק בדיעבד?
תשובה: עיין: שו"ע יור"ד סימן צט: סעיף ה אין מבטלין איסור לכתחלה. ואפילו נפל לתוך היתר שאין בו שיעור לבטלו, אין מוסיפין עליו היתר כדי לבטלו. עבר וביטלו, או שריבה עליו, אם בשוגג, מותר. ואם במזיד, אסור למבטל עצמו, אם הוא שלו, וכן למי שנתבטל בשבילו. (ואסורים למכרו גם כן לישראל אחר, שלא יהנו ממה שבטלו) (ארוך כלל כ"ד). ולשאר כל אדם, מותר. הגה: ודוקא שנתערב יבש ביבש, או אפילו לח בלח למאן דאמר שאין אומרים בו חתיכה נעשית נבלה, כדלעיל סי  צ"ב. אבל חתיכה שבלעה איסור, לא מהני שנתוסף אחר כך ההיתר, דהא אמרינן ביה חתיכה נעשית נבלה. (רשב"א סי  תצ"ה). ויש אומרים דאפילו במקום דלא אמרינן חתיכה נעשית נבלה לא מהני ההיתר לבטל, אלא אם נתוסף קודם שנודע התערובות, אבל אם נודע התערובות קודם, לא מהני מה שנתוסף אחר כך. ולפי זה היה צריך החכם המורה לבטל איסור לחקור אם נתוסף ההיתר לאחר שנודע (ארוך כ  ל"ז). ולא נהגו כן. סימן פד: סעיף יד חיטים מתולעים, מותר לטחנן. והוא שירקד הקמח לאור היום. (וכל תולעת שיראה שם, יזרקנו, והשאר מותר) (ת"ה סימן קנ"ה). עיין שם בש"ך ס"ק ל"ט ובט"ז ס"ק י"ט, וכ  ונראה שמותר בשני תנאים: שטיפה יסודית בדיקת שני עלים מול מקור אור חזק
שאלה: גירושין: האם זוג שהתגרש והיו ביחד לאחר הגירושין אך לא במהלך 3 החודשים שלאחר הגט, מצריך גט לחומרא? האם זה איסור כמו כל זוג שאינו נשוי או שזה יותר חמור כי בעבר היו נשואים? אודה מאוד על תשובה מהירה
תשובה: וברכת ד  אין הבדל לגבי חומרת האיסור. ההבדל הוא בנושא אחר, האם המציאות שהייתם ביחד לא גרמה למצב של נישואין חדשים, דבר שמזקיק גט לחומרא לפעמים, זה תלוי בסיטואציה ובהוכחות וכדו. הדבר צריך בדיקה בבית דין, עדיף לטפל בכך כעת ומיד כדי שאח"כ כשתבואו להנשא בשנית הנושא הזה לא יעכב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילת שחרית: אני בת 15, ולאחרונה התחלתי להתפלל מנחה וערבית והייתי רוצה לקרוא תפילת שחרית. איזה קטעים בנות צריכות לקרוא מן התפילה? (שמעתי שנשים צריכות לקרוא קטעים מסוימים)
תשובה: לך. נשים אינן חייבות בקריאת "שמע", אבל מותר להן לקרוא קריאת "שמע". נשים חייבות בברכות השחר כמו גברים. אז את יכולה לברך את ברכות השחר, ב"פסוקי דזמרה" (או ב"זמירות") תאמרי ברכת "ברוך שאמר", מזמור "אשרי יושבי ביתך", וברכת "ישתבח", ומכאן- קריאת שמע וברכותיה עם תפילת "עמידה", ותסיימי ב"עלינו לשבח".
שאלה: הכשרת כלים: בתקופה האחרונה לא הקפדתי בביתי על דיני כשרות.לא הכנסתי טרף הביתה אבל לא הקפדתי על הפרדה בין חלבי לבשרי בכלים. כרגע אני עוברת דירה ומעוניינת להכשיר את הכלים שברשותי. יש לציין שכל הכלים שברשותי לא היו בשימוש בחודש האחרון. לגבי סוג הכלים מדובר על סירים סכום וצלחות חלקן מקרמיקה וחלקן מקורנינג ( האם בכלל אפשר להכשיר ) כמובן מה שלא אפשרי אקנה חדש. דבר נוסף הוא אם יש לי כיור אחד בבית החדש איך אני שומרת על ההפרדה? האם יש צורך ברשתות שונות? מראש
תשובה: וברכת ד  יישר כח ובהצלחה בדרכך, יהי רצון שחפץ ד  יעלה בידך. רוב הכלים אין בעיה בהכשרתם, הגעלה בכלי גדול (סכו"ם, סירים). צלחות קורנינג ג"כ אפשר להכשיר על ידי הגעלה ג  פעמים. אם תוכלי שיהיה עמך אדם שבקיא בהלכות הגעלה הדבר יקל עליך. רשתות עדיף שיהיו שתיים, אחת בשרית ואחת חלבית. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אזכרה: אתמול היה יום האזכרה החמישי של אבא שלי ושכחתי מה אני יכולה לעשות ע"מ לכבד את זכרו?
תשובה: וברכת ד  אם אפשר שמישהו יגיד קדיש (אפילו שזה לא בתאריך), וכן כדאי לעלות לציון ולהגיד פרקי תהילים. כמו כן כדאי להדליק היום נר נשמה. בברכת התורה והארץ יהודה הלוי עמיחי מכון התורה והארץ כפר דרום אשקלון